Stimbiriai

StimbiriaiMalviško parapijos upės ir gyvenvietės, Mažosios Lietuvos enciklopedija. Nuoroda tikrinta 2020-12-19. (, nuo 1946 m. Širokopolė, ) – buvęs kaimas ir valsčiaus centras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 22 km į vakarus nuo Pilkalnio, 20 km į šiaurę nuo Gumbinės, prie Žąsupės.

 Istorija 
dešinėje|miniatiūra|260px|Stimbirių kaimo bendruomenė 1936 m.

1785 m. buvo šatulinių kulmiškių kaimas su 9 ugniakurais,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 157. Karaliaučius ir Leipcigas, 1785 (vok.). 1823 m. – šatulinių kulmiškių 8 sodybos su 62 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 4 (P – S), p. 384. Kümmel, Halle, 1823 (vok.) 1854 m. Stimbiriuose buvo 10 gyvenamųjų pastatų ir 55 gyventojai.Eduard Messow, Topographisch-statistisches Handbuch des Preussischen Staats, T. 2 (L – Z), p. 328. Baensch, Magdeburgas, 1854 (vok.) Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Stimbirių valsčiaus centras. Tikintieji priklausė Malviško evangelikų liuteronų parapijai. XIX a. atsiradus Mažųjų Stimbirių girininkijos sodybai, kaimas kartais vadintas Didžiaisiais Stimbiriais (Groß Stimbern).

Po Antrojo pasaulinio karo ar vėliau sovietmečiu išnyko. Nuo 2008 m. kaimo teritorija priklauso Gusevo rajono Kubanovkos kaimo gyvenvietei.

 Gyventojai 

 Mažieji Stimbiriai 

Į pietvakarius nuo kaimo, Čiulkinių girios pakraštyje, prie Kerstupės, stovėjo Mažųjų Stimbirių (Klein Stimbern) girininkijos sodyba. 1823 m. joje buvo 24, 1854 m. – 20, 1905 m. – 5 gyventojai.Gemeindelexikon für das Königreich Preußen, Heft I, Provinz Ostpreußen, p. 228. Verlag des Königlichen Statistischen Landesamts, Berlin, 1907 (vok.). Tarpukariu sodyba prijungta prie Stimbirių kaimo, po Antrojo pasaulinio karo išnyko.

 Šaltiniai 

Kategorija:Panaikintos Gusevo rajono gyvenvietės
Kategorija:Pilkalnio apskrities gyvenvietės